**Nagyszombat története**

**Nagyszombat** ([szlovákul:](https://hu.wikipedia.org/wiki/Szlov%C3%A1k_nyelv) Trnava,  [németül](https://hu.wikipedia.org/wiki/N%C3%A9met_nyelv): Tyrnau, [latinul:](https://hu.wikipedia.org/wiki/Latin_nyelv) Tyrnavia vagy Tyrnaviae) város [Szlovákiában](https://hu.wikipedia.org/wiki/Szlov%C3%A1kia). A [Nagyszombati kerület](https://hu.wikipedia.org/wiki/Nagyszombati_ker%C3%BClet) székhelye. Szlovákia hetedik legnagyobb városa, [Vágmagyarád](https://hu.wikipedia.org/wiki/V%C3%A1gmagyar%C3%A1d" \o "Vágmagyarád) tartozik hozzá. [Pozsonytól](https://hu.wikipedia.org/wiki/Pozsony) 45 km-re északkeletre fekszik, a [Kis-Kárpátok](https://hu.wikipedia.org/wiki/Kis-K%C3%A1rp%C3%A1tok) és a [Vág](https://hu.wikipedia.org/wiki/V%C3%A1g_(foly%C3%B3)) völgye közötti Nagyszombati-medencében.



Főtér

Már a [kelták](https://hu.wikipedia.org/wiki/Kelt%C3%A1k) és a [rómaiak](https://hu.wikipedia.org/wiki/%C3%93kori_R%C3%B3ma) előtt is lakott hely volt, majd Trnava néven [szláv](https://hu.wikipedia.org/wiki/Szl%C3%A1v_n%C3%A9pek) település, melyet [III. Béla](https://hu.wikipedia.org/wiki/III._B%C3%A9la_magyar_kir%C3%A1ly) lánya, [Konstancia](https://hu.wikipedia.org/wiki/Konstancia_cseh_kir%C3%A1lyn%C3%A9) – aki [I. Ottokár cseh király](https://hu.wikipedia.org/wiki/I._Ottok%C3%A1r_cseh_kir%C3%A1ly) felesége volt – megerősített. [1238](https://hu.wikipedia.org/wiki/1238)-ban [IV. Béla](https://hu.wikipedia.org/wiki/IV._B%C3%A9la_magyar_kir%C3%A1ly) emelte [szabad királyi várossá](https://hu.wikipedia.org/wiki/Szabad_kir%C3%A1lyi_v%C3%A1ros). Erre az évre datálható első említése, Zumbotel néven. Nevét szombati napokon tartott hetivásárairól kapta. A [szlovák](https://hu.wikipedia.org/wiki/Szlov%C3%A1k_nyelv) Trnava a szláv trn = tüske főnévből származik, és a városon átfolyó azonos nevű patakra utal. [Nagy Lajos király](https://hu.wikipedia.org/wiki/I._Lajos_magyar_kir%C3%A1ly) kedvelt tartózkodási helye volt, itt is halt meg [1382](https://hu.wikipedia.org/wiki/1382). [szeptember 10-én](https://hu.wikipedia.org/wiki/Szeptember_10.). [1432](https://hu.wikipedia.org/wiki/1432)-ben a [husziták](https://hu.wikipedia.org/wiki/Huszit%C3%A1k) foglalták el, de kiűzték őket.

[1543](https://hu.wikipedia.org/wiki/1543)-ban ideköltözött az [esztergomi érsek](https://hu.wikipedia.org/wiki/Esztergomi_%C3%A9rsek) és káptalan, és [1822](https://hu.wikipedia.org/wiki/1822)-ig itt is maradt. Itt kötött békét [1615](https://hu.wikipedia.org/wiki/1615). [május 6-án](https://hu.wikipedia.org/wiki/M%C3%A1jus_6.) [Bethlen Gábor](https://hu.wikipedia.org/wiki/Bethlen_G%C3%A1bor) fejedelem [II. Rudolf](https://hu.wikipedia.org/wiki/Rudolf_magyar_kir%C3%A1ly) császárral, melyben [Erdély](https://hu.wikipedia.org/wiki/Erd%C3%A9ly) függetlenségét biztosította. [1621](https://hu.wikipedia.org/wiki/1621). [július 25-én](https://hu.wikipedia.org/wiki/J%C3%BAlius_25.) itt verte meg [Bornemissza János](https://hu.wikipedia.org/wiki/Bornemissza_J%C3%A1nos) erdélyi serege [Pálffy István](https://hu.wikipedia.org/wiki/P%C3%A1lffy_Istv%C3%A1n_(hadvez%C3%A9r)) császári ezredes seregét, [július 30-án](https://hu.wikipedia.org/wiki/J%C3%BAlius_30.) a várost is elfoglalta. [1635](https://hu.wikipedia.org/wiki/1635). [május 6-án](https://hu.wikipedia.org/wiki/M%C3%A1jus_6.) [Pázmány Péter](https://hu.wikipedia.org/wiki/P%C3%A1zm%C3%A1ny_P%C3%A9ter) [egyetemet](https://hu.wikipedia.org/wiki/Nagyszombati_Egyetem) alapított itt, ekkor a magyar kultúra központja volt. Az egyetem mellett nyomda és könyvtár is működött, valamint itt alapította meg a [Füvészkert](https://hu.wikipedia.org/wiki/F%C3%BCv%C3%A9szkert_(Budapest)) elődjét [Winterl Jakab](https://hu.wikipedia.org/wiki/Winterl_J%C3%B3zsef_Jakab" \o "Winterl József Jakab), a [vegytan](https://hu.wikipedia.org/wiki/K%C3%A9mia) és a [botanika](https://hu.wikipedia.org/wiki/Botanika) professzora. Az egyetemet [1777](https://hu.wikipedia.org/wiki/1777)-ben költöztették [Budára](https://hu.wikipedia.org/wiki/Buda_(t%C3%B6rt%C3%A9nelmi_telep%C3%BCl%C3%A9s)) (ennek utódja a mai [Eötvös Loránd Tudományegyetem](https://hu.wikipedia.org/wiki/E%C3%B6tv%C3%B6s_Lor%C3%A1nd_Tudom%C3%A1nyegyetem)).[[2]](https://hu.wikipedia.org/wiki/Nagyszombat_(telep%C3%BCl%C3%A9s)#cite_note-2)

[Bocskai István](https://hu.wikipedia.org/wiki/Bocskai_Istv%C3%A1n), [Bethlen Gábor](https://hu.wikipedia.org/wiki/Bethlen_G%C3%A1bor), [I. Rákóczi György](https://hu.wikipedia.org/wiki/I._R%C3%A1k%C3%B3czi_Gy%C3%B6rgy), [Thököly Imre](https://hu.wikipedia.org/wiki/Th%C3%B6k%C3%B6ly_Imre) és [II. Rákóczi Ferenc](https://hu.wikipedia.org/wiki/II._R%C3%A1k%C3%B3czi_Ferenc) hadai többször is elfoglalták, de katonai jelentősége nem volt. [1704](https://hu.wikipedia.org/wiki/1704). [december 26-án](https://hu.wikipedia.org/wiki/December_26.) határában szenvedett vereséget Rákóczi Heister tábornok császári seregétől. [1793](https://hu.wikipedia.org/wiki/1793)-ban itt alakult meg a [szlovák](https://hu.wikipedia.org/wiki/Szlov%C3%A1kok) tudóstársaság. [1848](https://hu.wikipedia.org/wiki/1848). [december 14-én](https://hu.wikipedia.org/wiki/December_14.) itt ütközött meg [Guyon Richárd](https://hu.wikipedia.org/wiki/Guyon_Rich%C3%A1rd) az osztrákokkal. Városfalait [1820](https://hu.wikipedia.org/wiki/1820)–[1840](https://hu.wikipedia.org/wiki/1840) között bontották le. [1846](https://hu.wikipedia.org/wiki/1846)-ban [Pozsony](https://hu.wikipedia.org/wiki/Pozsony) és Nagyszombat között készült el az első magyar közüzemű vaspálya.

A [trianoni diktátumig](https://hu.wikipedia.org/wiki/Trianoni_b%C3%A9keszerz%C5%91d%C3%A9s) [Pozsony vármegye](https://hu.wikipedia.org/wiki/Pozsony_v%C3%A1rmegye) [Nagyszombati járásának](https://hu.wikipedia.org/wiki/Nagyszombati_j%C3%A1r%C3%A1s) székhelye. A város az 1920-as trianoni békeszerződést követően jogilag is Csehszlovákiához került.

[1978](https://hu.wikipedia.org/wiki/1978)-tól érsekségi székhelyként a szlovák [katolikus egyház](https://hu.wikipedia.org/wiki/R%C3%B3mai_katolikus_egyh%C3%A1z) székhelye. [1996](https://hu.wikipedia.org/wiki/1996)-tól kerületi székhely. [1997](https://hu.wikipedia.org/wiki/1997)-ben alapították a [Szent Cirill](https://hu.wikipedia.org/wiki/Szent_Cirill) és [Metód](https://hu.wikipedia.org/wiki/Szent_Met%C3%B3d) Egyetemet.

Forrás:

https://hu.wikipedia.org/wiki/Nagyszombat\_(település)